b"\n_START_ARTICLE_\nFractint\n_START_SECTION_\nZgodovina\n_START_PARAGRAPH_\nFractInt je izvirno iz\xc5\xa1el leta 1988 kot FRACT386, ra\xc4\x8dunalni\xc5\xa1ki program za zelo hitro upodabljanje fraktalov na procesorju Intel 80386 s pomo\xc4\x8djo celo\xc5\xa1tevilske aritmetike. Ve\xc4\x8dina procesorjev '386 v tistem \xc4\x8dasu ni imela enot za plavajo\xc4\x8do vejico FPU (387), tako da je bila celo\xc5\xa1tevilska aritmetika veliko hitrej\xc5\xa1a._NEWLINE_\xc4\x8ceprav je prve razli\xc4\x8dice programa FRACT386 napisal Bert Tyler, so temeljile na \xc5\xa1e starej\xc5\xa1em programu za upodabljanje Mandelbrotove mno\xc5\xbeice z imenom DKMANDEL.ARC, ki ga je napisal J. Douglass Klein. Ko je iz\xc5\xa1la razli\xc4\x8dica FRACT386 v2.1, ki je bila prva priljubljena razli\xc4\x8dica FRACT386, se ni ohranila nobena izvorna koda iz DKMANDEL._NEWLINE_Februarja 1989 so program preimenovali v FractInt. Julija 1990 so ga prenesli na Atari ST. Pri tem je Howard Chu na novo napisal matemati\xc4\x8dne funkcije v zbirniku M68K._NEWLINE_FractInt je napisala in ga vzdr\xc5\xbeuje skupina\xc2\xa0\xc2\xbbStone Soup Group\xc2\xab, ki si je nadela ime iz pripovedke o kameni juhi (stone soup). Poleg programa za urejanje besedil Emacs in igre NetHack je eden najstarej\xc5\xa1ih \xc5\xa1e vedno vzdr\xc5\xbeevanih brezpla\xc4\x8dnih programov."